Babelscape/SREDFM huggingface dataset:
Μαργαρίτα της Υόρκης

Η Μαργαρίτα της Υόρκης ("Margaret of York", 3 Μαΐου 1446 - 23 Νοεμβρίου 1503) δούκισσα της Βουργουνδίας σαν τρίτη σύζυγος του Καρόλου της Βουργουνδίας και κηδεμόνας του δουκάτου μετά τον θάνατο του ήταν κόρη του Ριχάρδου Πλανταγενέτη, 3ου δούκα της Υόρκης και της Σεσίλ Νέβιλ. Τα αδέλφια της Μαργαρίτας ήταν η Άννα της Υόρκης, δούκισσα του Έξετερ, ο Εδουάρδος Δ΄ της Αγγλίας, ο Εδμόνδος, κόμης του Ράτλαντ, η Ελισάβετ της Υόρκης, δούκισσα του Σάφοκ, ο Γεώργιος Πλανταγενέτης, 1ος δούκας του Κλάρενς και ο Ριχάρδος Γ΄ της Αγγλίας. Η Μαργαρίτα γεννήθηκε στο "κάστρο του Φοθερινγκώ" του Νορθχαμπτονσάιρ και πέθανε στην Μέχελεν στις Κάτω Χώρες.
Μοντέλο της Νίκαιας

Το Μοντέλο της Νίκαιας ("Nice model") είναι ένα «σενάριο» για τη δυναμική εξέλιξη του Ηλιακού Συστήματος. Οφείλει την ονομασία του στην τοποθεσία του Αστεροσκοπείου της Κυανής Ακτής, στη Νίκαια της Γαλλίας, όπου αναπτύχθηκε αρχικώς το 2005. Σύμφωνα με αυτό το μοντέλο (πρότυπο), η μετανάστευση των γιγάντιων πλανητών από μία αρχική τροχιά πολύ πιο κοντά στον Ήλιο τους έφερε στις σημερινές θέσεις τους πολύ μετά τη διάλυση του αρχικού πρωτοπλανητικού δίσκου. Σε αυτό διαφέρει από προηγούμενα θεωρητικά μοντέλα για τη διαμόρφωση του Ηλιακού Συστήματος. Αυτή η μετανάστευση πλανητών εφαρμόζεται σε δυναμικές προσομοιώσεις του Ηλιακού Συστήματος για να ερμηνεύσει ιστορικά γεγονότα, όπως τον Ύστερο Βαρύ Βομβαρδισμό του εσωτερικού Ηλιακού Συστήματος (από τον Ήλιο έως τον Άρη), τη δημιουργία του Νέφους του Όορτ και την ύπαρξη πληθυσμών μικρών σωμάτων όπως αυτών της Ζώνης του Κάιπερ, της Τρωικής Ομάδας του Δία και των πολυάριθμων υπερποσειδώνειων σωμάτων σε συντονισμό με τον Ποσειδώνα. Η επιτυχία του Μοντέλο της Νίκαιας στην αναπαραγωγή πολλών εκ των παρατηρούμενων χαρακτηριστικών του Ηλιακού Συστήματος σήμανε την ευρεία αποδοχή του ως του τρέχοντος περισσότερο ρεαλιστικού θεωρητικού μοντέλου της πρώιμης εξελίξεως του Ηλιακού Συστήματος. Δεν είναι πάντως το μοναδικό που προτιμάται από τους πλανητικούς επιστήμονες. Μεταγενέστερες έρευνες απεκάλυψαν κάποιες διαφορές ανάμεσα στις προβλέψεις του αρχικού Μοντέλου της Νίκαιας και στις παρατηρήσεις του σημερινού Ηλιακού Συστήματος, π.χ. τις τροχιές των γεωειδών πλανητών και των αστεροειδών, οδηγώντας στην τροποποίησή του.

thumb|525px|Προσομοίωση των εξωτερικών πλανητών και της ζώνης των πλανητοειδών: α) Πρώιμη διάταξη, προτού ο Δίας και ο Κρόνος φθάσουν σε συντονισμό 2:1. β) Διασκορπισμός των πλανητοειδών στο εσωτερικό Ηλιακό Σύστημα μετά την τροχιακή μετατόπιση του Ποσειδώνα (σκούρο μπλε) και του Ουρανού (γαλάζιο). γ) Μετά την εκτίναξη των πλανητοειδών από τους πλανήτες.
Ο αρχικός πυρήνας του Μοντέλου της Νίκαιας αποτελείται από μία τριάδα επιστημονικών δημοσιεύσεων στο περιοδικό "Nature" το 2005 από μία διεθνή ομάδα συνεργαζόμενων επιστημόνων: των Rodney Gomes, Χαλ Λέβισον, Αλεσσάντρο Μορμπιντέλλι και Κλεομένη Τσιγάνη.

Σε αυτές τις εργασίες, οι 4 ερευνητές προτείνουν ότι μετά τη διάλυση του αερίου και της σκόνης του αρχικού περιαστρικού δίσκου του Ηλιακού Συστήματος, οι 4 γιγάντιοι πλανήτες του (Δίας, Κρόνος, Ουρανός και Ποσειδώνας) περιφέρονταν αρχικώς σε σχεδόν κυκλικές τροχιές μεταξύ περίπου 5,5 και 17 AU από τον Ήλιο, πολύ πιο κοντά ο ένας στον άλλον από όσο σήμερα. Τότε ένας μεγάλος και πυκνός δίσκος μικρών πλανητίσκων ("planetesimals") από πυριτικά ορυκτά («βραχώδεις») και πτητικά υλικά («πάγους») με συνολική μάζα το 35πλάσιο της Γης, εκτεινόταν από την τροχιά του εξώτατου γιγάντιου πλανήτη μέχρι τις περίπου 35 AU.
Κ. Π. Ανμπαλάνγκαν

Ο Κ. Π. Ανμπαλάνγκαν (γεννημένος στις 30 Απριλίου 1958) είναι Ινδός πολιτικός από το Ταμίλ Ναντού. Είναι μέλος του Πανινδικού Άννα Ντραβίντα Μουνέτρα Καζαγκάμ. Εξελέγη στη Νομοθετική Συνέλευση του Ταμίλ Ναντού από την εκλογική περιφέρεια Παλακόντε το 2011 και το 2016.

Είναι ο Υπουργός Τριτοβάθμιας Εκπαίδευσης στην Κυβέρνηση του Ταμίλ Ναντού. Προηγουμένως ήταν ο Υπουργός Πληροφοριών της πολιτείας.

Ο Κ. Π. Ανμπαλάνγκαν γεννήθηκε στις 30 Απριλίου 1958 στο Νταρμαπούρι του Ταμίλ Ναντού της Ινδίας.
Παναγιώτης Σπηλιωτόπουλος

Ο Παναγιώτης Σπηλιωτόπουλος (1891 - 16 Αυγούστου 1962) ήταν Έλληνας στρατιωτικός. Έφθασε μέχρι τον βαθμό του αντιστράτηγου και διατέλεσε αρχηγός του Γενικού Επιτελείου Στρατού, υπουργός σε υπηρεσιακές κυβερνήσεις και γενικός γραμματέας του Ελληνικού Ερυθρού Σταυρού.

Τον Ιούλιο του 1944 ορίστηκε αντιπρόσωπος στην κατεχόμενη Ελλάδα της εξόριστης ελληνικής κυβέρνησης και του Συμμαχικού Στρατηγείου, έπειτα διατέλεσε στρατιωτικός διοικητής Αθηνών κατά τα Δεκεμβριανά με προσωπική επιλογή του Γεωργίου Παπανδρέου.
Παλάτι Τατζμπέγκ

thumb|300px|Ερείπια του Παλατιού Τατζμπέγκ το 2007.
Το Παλάτι Τατζμπέγκ ή Ταπαέ Τατζμπέγκ (παστού: د تاج بېګ ماڼۍ, , "Παλάτι του Υψηλού Θρόνου"), γνωστό και ως Παλάτι της Βασίλισσας, είναι παλάτι το οποίο κατασκευάστηκε τη δεκαετία του 1920 και βρίσκεται περίπου 16 χιλιόμετρα νοτιοδυτικά του κέντρου της Καμπούλ στο Αφγανιστάν. Το άλλοτε επιβλητικό αρχοντικό βρίσκεται στην κορυφή ενός λοφίσκου ανάμεσα στους πρόποδες όπου η αφγανική βασιλική οικογένεια κάποτε κυνηγούσε και έκανε πικνίκ. Δε θα πρέπει να συγχέεται με το Παλάτι Νταρούλ Αμάν το οποίο βρίσκεται 13 χιλιόμοετρα βορειοανατολικά του Παλατιού Τατζμπέγκ.

Κατασκευασμένο για να στεγάσει την αφγανική βασιλική οικογένεια, το Παλάτι Τατζμπέγκ είναι ένα από τα πιο εντυπωσιακά αξιοθέατα του «Νταρουλαμάν», που δημιουργήθηκε κατά την εποχή του Αμανουλάχ Χαν από μια ομάδα Ευρωπαίων αρχιτεκτόνων σε μια προσπάθεια δημιουργίας νέας έδρας της κυβέρνησης και εκσυγχρονισμού του Αφγανιστάν, οι οποίες τελικά απέτυχαν όταν οι θρησκευόμενοι συντηρητικοί εκδίωξαν τον Αμανουλάχ από την εξουσία και σταμάτησαν τις μεταρρυθμίσεις του. Το παλάτι τελικά χρησιμοποιήθηκε για κυβερνητικούς και στρατιωτικούς σκοπούς μέχρι να καταστραφεί, και τελικά να ερειπωθεί.
Λάουρα Περγκολίτσι

LP στο 2018 στο [[Φράιμπουργκ]]
Η LP - Λάουρα Περγκολίτσι (Laura Pergolizzi, γενν. 18 Μαρτίου 1981) είναι Αμερικανίδα τραγουδίστρια και τραγουδοποιός όπου εμφανίζεται με το καλλιτεχνικό ψευδώνυμο LP. Έχει κυκλοφορήσει τέσσερα άλμπουμ και ένα EP. Έχει γράψει τραγούδια για άλλους καλλιτέχνες όπως Σερ, Ριάννα, Backstreet Boys, Λεόνα Λιούις και Κριστίνα Αγκιλέρα.
Ιζαμπέλ Γουέρθ

Η Ιζαμπέλ Γουέρθ (γενν. 21 Ιουλίου 1969) είναι Γερμανίδα αθλήτρια της ιππασίας, παγκόσμια πρωταθλήτρια και 10 φορές μεταλλιούχος σε πέντε Ολυμπιακούς Αγώνες (1992, 1996, 2000, 2008, 2016), κάνοντάς την την πιο διακεκριμένη ιππεύτρια σε Ολυμπιακούς Αγώνες. Σε όλη αυτήν την πολύ μεγάλη καριέρα της έχει αλλάξει 10 διακεκριμένα άλογα. Στις 24 Ιουνίου 2009, η απαγορευμένη ουσία, η φλουφαιναζίνη βρέθηκε στο δείγμα Α από τον Whisper, το άλογο της Γουέρθ σε ένα τουρνουά Γουιτσούν στο Βίζμπαντεν. Έχει ανασταλεί από όλα τα τουρνουά από τη Διεθνή Ομοσπονδία Ιππασίας . Στις 2 Σεπτεμβρίου 2009, η αναστολή καθορίστηκε από την Ομοσπονδία σε έξι μήνες από τις 23 Ιουνίου.
Χόλι Μπράντσο

Η Χόλι Μπράντσο (πατρικό επώνυμο: Μπλίσντεϊλ, γενν. 2 Νοεμβρίου 1991) είναι Βρετανίδα αθλήτρια του άλματος επί κοντώ. Έχει κερδίσει το χάλκινο μετάλλιο στο Παγκόσμιο Πρωτάθλημα Κλειστού Στίβου 2012 στην Κωνσταντινούπολη. Στο Ευρωπαϊκό Πρωτάθλημα Κλειστού Στίβου 2013 κατέκτησε το χρυσό μετάλλιο. Κατέκτησε το χάλκινο μετάλλιο στο Ευρωπαϊκό Πρωτάθλημα Στίβου 2018 στο αγώνισμα του άλματος επί κοντώ. 
Η Μπλίσντεϊλ στους [[Θερινοί Ολυμπιακοί Αγώνες 2012|Θερινούς Ολυμπιακούς Αγώνες 2012]].
Έχει συμμετάσχει σε δύο Ολυμπιακούς Αγώνες. Το 2012 ήταν 6η, ενώ το 2016 5η. Στο Παγκόσμιο Πρωτάθλημα Στίβου 2017 ήταν 6η με 4.65 μ.
Hrvatska riječ

Η Hrvatska riječ (κυριολεκτικά: "Η κροατική Λέξη") είναι κροατική εβδομαδιαία εφημερίδα στη Σερβία. Δημοσιεύεται στη Σουμπότιτσα
Καστανούσσα Σερρών

Η Καστανούσσα Σερρών (γνωστή ως Πάλμες μέχρι το 1926) είναι χωριό του Νομού Σερρών με πληθυσμό 
592 κατοίκων στην απογραφή του 2011. Το χωριό υπάγεται στο δήμο Σιντικής.
Αρχαιολογικό Σύμπλεγμα Βακτρίας-Μαργιανής

Η έκταση του Αρχαιολογικού Συμπλέγματος (σύμφωνα με την "[[Εγκυκλοπαίδεια του Ινδοευρωπαϊκού Πολιτισμού]]")
Αρχαιολογικοί πολιτισμοί που σχετίζονται με τις [[Ινδοϊρανοί|ινδοϊρανικές]] μεταναστεύσεις. Οι πολιτισμοί [[Πολιτισμός Αντρόνοβο|Αντρόνοβο]], [[Πολιτισμός Γιαζ|Γιαζ]] και του Συμπλέγματος Βακτρίας-Μαργιανής συσχετιζόταν συνήθως με τις ινδοϊρανικές μεταναστεύσεις.
Το Αρχαιολογικό Σύμπλεγμα Βακτρίας-Μαργιανής, γνωστό και ως πολιτισμός του Ώξου, είναι ο σύγχρονος αρχαιολογικός προσδιορισμός για έναν πολιτισμό της Εποχής του Χαλκού στην Κεντρική Ασία, που χρονολογείται την εποχή περ. 2300–1700 π.Χ., ο οποίος βρίσκεται στο σημερινό βόρειο Αφγανιστάν, στο ανατολικό Τουρκμενιστάν, στο νότιο Ουζμπεκιστάν και στο δυτικό Τατζικιστάν, με επίκεντρο τον άνω Αμού Ντάρια. Οι χώροι του ανακαλύφθηκαν και ονομάστηκαν από τον Σοβιετικό αρχαιολόγο Βίκτωρα Σαριγιαννίδη (1976). Η "Βακτρία" ήταν το ελληνικό όνομα για την περιοχή της Βάκτρας (σημερινό Μπαλχ), στο σημερινό βόρειο Αφγανιστάν, και "Μαργιανή" ήταν το ελληνικό όνομα για την περσική σατραπεία του Μαργκούς, πρωτεύουσα της οποίας ήταν το Μερβ, στο σημερινό νοτιοανατολικό Τουρκμενιστάν.

Οι ανασκαφές του Σαριγιαννίδη από τα τέλη της δεκαετίας του 1970 αποκάλυψαν πολυάριθμες μνημειώδεις κατασκευές σε πολλές τοποθεσίες, οι οποίες ήταν οχυρωμένες από εντυπωσιακούς τοίχους και πύλες. Οι αναφορές σχετικά με το Αρχαιολογικό Σύμπλεγμα περιορίζονταν κυρίως στα σοβιετικά επιστημονικά περιοδικά μέχρι τα τελευταία χρόνια της Σοβιετικής Ένωσης, επομένως τα ευρήματα ήταν άγνωστα στη Δύση μέχρι να αρχίσουν να μεταφράζονται τα έργα του Σαριγιαννίδη τη δεκαετία του 1990.
Ραφίκ Ούντιν Αχμέντ

Ο Ραφίκ Ούντιν Αχμέντ () (30 Οκτωβρίου 1926 - 21 Φεβρουαρίου 1952) ήταν διαδηλωτής που σκοτώθηκε κατά τη διάρκεια του Βεγγαλικού Γλωσσικού Κινήματος που έλαβε χώρα στο Ανατολικό Πακιστάν (σημερινό Μπαγκλαντές) το 1952. Θεωρείται μάρτυρας στο Μπαγκλαντές.
Άνω Μεσοποταμία

thumb|right|350px|H Άνω Μεσοποταμία (Αλ-Τζαζίρα)
Η Άνω Μεσοποταμία είναι το όνομα που χρησιμοποιείται για τα υψίπεδα και τη μεγάλη ιζηματογενή πεδιάδα του βορειοδυτικού Ιράν, βορειοανατολικής Συρίας και νοτιοανατολικής Τουρκίας, στο βόρειο τμήμα της Μέσης Ανατολής. Μετά την αραβική ισλαμική κατάκτηση της περιοχής στα μέσα του 7ου αιώνα μ.Χ., αυτή ονομάστηκε με το παραδοσιακό αραβικό όνομα Αλ-Τζαζίρα (μετ. το νησί). Ο Τίγρης και ο Ευφράτης μεταμορφώνουν τη Μεσοποταμία σχεδόν σε ένα νησί, καθώς ενώνονται στα νότια στον ποταμό Σατ αλ-Άραμπ στο Κυβερνείο της Βασόρας του Ιράκ, ενώ οι πηγές τους στο βορρά στην ανατολική Τουρκία βρίσκονται πολύ κοντά.

Η περιοχή εκτείνεται νότια των βουνών της Ανατολίας, ανατολικά των λόφων στην αριστερή όχθη του Ευφράτη, δυτικά από τα όρη στη δεξιά όχθη του ποταμού Τίγρη, και περιλαμβάνει την πεδιάδα του Σιντζάρ. Εκτείνεται προς τα κάτω στον Τίγρη έως τη Σαμάρα και προς τα κάτω στον Ευφράτη έως την πόλη Χιτ. Ο ποταμός Χαμπούρ διατρέχει για πάνω από 400 χλμ. την περιοχή, από την Τουρκία στα βόρεια, έως τον Ευφράτη.

Οι κύριες πόλης της Άνω Μεσοποταμίας είναι η Μοσούλη, η Ντέιρ εζ-Ζορ, η Ράκκα, η Αλ Χασάκα, το Ντιγιάρμπακιρ και το Καμισλί. Το δυτικό, συριακό τμήμα, είναι βασικά όμορο με το Κυβερνείο Αλ-Χασάκα και περιγράφεται ως ο "σιτοβολώνας της Συρίας". Το ανατολικό, ιρακινό τμήμα, περιλαμβάνει και εκτείνεται ελαφρώς πέρα από το ιρακινό Κυβερνείο της Νινευή. Στο βορρά περιλαμβάνει τις τουρκικές επαρχίες της Σανλιούρφα, του Μαρντίν, και τμήματα της επαρχίας Ντιγιάρμπακιρ.
Νίκος Κοκλώνης

Ο Νίκος Κοκλώνης (γενν. Αθήνα, 4 Αυγούστου 1983) είναι Έλληνας επιχειρηματίας, παραγωγός και τηλεπαρουσιαστής. Είναι ιδρυτής της εταιρείας τηλεοπτικών παραγωγών Barking Well Media και εκδότης του περιοδικού ΟΚ! στην Ελλάδα, καθώς και της ενημερωτικής ιστοσελίδας Znews ενώ παλαιότερα υπήρξε ιδρυτής και ιδιοκτήτης της εταιρείας AirFastTickets που έκανε αίσθηση στην ταξιδιωτική αγορά.
Μάθιου Σέπαρντ

O Μάθιου Γουέιν "Ματ" Σέπαρντ ("Matthew Wayne "Matt" Shepard", 1 Δεκεμβρίου 1976 - 12 Οκτωβρίου 1998) ήταν Αμερικανός φοιτητής του Πανεπιστημίου του Ουαϊόμινγκ, ο οποίος ξυλοκοπήθηκε, βασανίστηκε και αφέθηκε να πεθάνει κοντά στο Λάραμι τη νύχτα της 6ης Οκτωβρίου 1998. Οι διασώστες του τον διεκόμισαν στο νοσοκομείο Poudre Valley στο Φορτ Κόλινς του Κολοράντο, όπου πέθανε έξι ημέρες αργότερα από σοβαρούς τραυματισμούς στο κεφάλι.

Η δολοφονία του Σέπαρντ έστρεψε την εγχώρια και διεθνή προσοχή στη νομοθεσία περί εγκλημάτων μίσους σε κρατικό και ομοσπονδιακό επίπεδο. Τον Οκτώβριο του 2009, το Κογκρέσο των Ηνωμένων Πολιτειών ψήφισε τον «Νόμο για τα Εγκλήματα Μίσους Μάθιου Σέπαρντ και Τζέιμς Μπερντ Τζ.» (Matthew Shepard and James Byrd Jr. Hate Crimes Prevention Act), γνωστός ως «Νόμος Μάθιου Σέπαρντ» ή «Νόμος Σέπαρντ/Μπερντ» εν συντομία, τον οποίο υπέγραψε ο πρόεδρος Μπαράκ Ομπάμα στις 28 Οκτωβρίου 2009. Μετά τη δολοφονία του γιου της, ο Τζούντι Σέπαρντ έγινε ακτιβίστρια των δικαιωμάτων των ΛΟΑΤ και ίδρυσε το Ίδρυμα Μάθιου Σέπαρντ (Matthew Shepard Foundation). Ο θάνατος του Σέπαρντ έγινε αντικείμενο έμπνευσης για ταινίες, μυθιστορήματα, θεατρικά έργα, τραγούδια και άλλα έργα.
Μπαντέ Αμίρ

μικρογραφία|Άποψη του Μπαντέ Αμίρ
Το Μπαντέ Αμίρ (περσικά: بند امیر) είναι σειρά έξι λιμνών οι οποίες διαχωρίζονται από φυσικά πετρώματα τραβερτίνης. Οι λίμνες βρίσκονται στην οροσειρά Χίντου Κους στο κεντρικό Αφγανιστάν, σε υψόμετρο 3.000 μέτρων, δυτικά από τους Βούδες του Μπαμιγιάν.

Δημιουργήθηκαν από νερό πλούσιο σε διοξείδιο του άνθρακα το οποίο έρεε μέσα από ρωγμές και συγκεντρωνόταν ως υγροποιημένο ανθρακικό ασβέστιο με τη μορφή τραβερτίνης στα τοιχώματα της λίμνης. Το Μπαντέ Αμίρ είναι μία από τις λίγες φυσικές λίμνες που έχουν δημιουργηθεί από συστήματα τραβερτίνης, και βρίσκεται στον Κατάλογο Μνημείων Παγκόσμιας Κληρονομιάς της UNESCO.
Οχυρό Άγκρα

Το Οχυρό Άγκρα είναι ένα ιστορικό φρούριο στην πόλη Άγκρα στην Ινδία. Ήταν η κύρια κατοικία των αυτοκρατόρων της Δυναστείας των Μουγκάλ μέχρι το 1638, που η πρωτεύουσα μεταφέρθηκε από την Άγκρα στο Δελχί. Είναι ένα Μνημείο Παγκόσμιας Πολιτιστικής Κληρονομιάς της ΟΥΝΕΣΚΟ. Βρίσκεται 2,5 χλμ. βορειοδυτικά από το πιο διάσημο αδερφικό μνημείο, το Ταζ Μαχάλ. Το φρούριο περιγράφεται ακριβέστερα ως μια οχυρωμένη πόλη.
Λίμνη Χαμούν

Η Λίμνη Χαμούν (περσικά: دریاچه هامون, "Daryātscheh-ye Hāmūn") είναι λίμνη στην επαρχία Σιστάν και Μπαλουτσιστάν στο Ιράν. Προερχόμενος από την οροσειρά Χίντου Κους, ο ποταμός Χέλμαντ εκβάλει στη λίμνη σε μία ρηχή λεκάνη. Το νερό της λίμνης εμπλουτίζεται από το χιόνι που λιώνει αλλά και τις βροχοπτώσεις της περιοχής. Πρόκειται για μία τερματική λίμνη, δηλαδή δεν έχει διαφυγή προς τη θάλασσα. Κατά τις περιόδους των βροχοπτώσεων καλύπτει έκταση 4000 τ.χλμ.. Λόγω αυξημένης κατανάλωσης του ύδατος για γεωργικούς σκοπούς αλλά και μειωμένων βροχοπτώσεων την περίοδο από το 1999 έως το 2001, η λίμνη σχεδόν αποξηράνθηκε.

Στο κέντρο της λίμνης βρίσκεται μία νήσος από βασάλτη η οποία φτάνει σε υψόμετρο 600 μέτρων με όνομα Κούχε Κουάτζα. Τα ερείπια του κάστρου Νταχανέγιε Γκολαμάν του Ζαμπόλ βρίσκονται πλησίον της λίμνης.
Διεθνές Αεροπορικό Κέντρο Ρόσουελ

Το Διεθνές Αεροπορικό Κέντρο Ρόσουελ (ROW, KROW) είναι αεροδρόμιο που βρίσκεται 11 χιλιόμετρα νότια του Ρόσουελ, στη κομητεία Τσάβες στο Νέο Μεξικό.
Ναρσάχι

Ο Αμπού Μπακρ Μουχαμάντ ιμπν Τζαφάρ Ναρσάχι (ή Ναρσάκι) (γύρω στο 899-959, στο χωριό Ναρσάκ της όασης της Μπουχάρα) είναι ο πρώτος γνωστός ιστορικός στην Κεντρική Ασία. Η μοναδική "Ιστορία της Μπουχάρα" του γράφτηκε στα αραβικά και υποβλήθηκε στον Σαμανίδη αυτοκράτορα Νουχ Α΄ το 943 ή το 948. Το 1128, το βιβλίο του Ναρσάχι μεταφράστηκε στα περσικά. Τίποτα δεν είναι γνωστό για τον Ναρσάχι εκτός από τη συγγραφή αυτού του βιβλίου, το οποίο παρέχει σημαντικές πληροφορίες σχετικά με την Μπουχάρα που δεν μπορούν να βρεθούν σε άλλες σύγχρονες πηγές.

Το βιβλίο του εκδόθηκε για πρώτη φορά το 1892 και μεταφράστηκε στα γαλλικά από τον Σαρλ-Ανρί-Ωγκύστ Σέφερ Παρίσι.
Ζορκούλ

Η Ζορκούλ (ή Σιρ-ι-κολ) είναι λίμνη στα όρη Παμίρ στη μεθόριο μεταξύ Αφγανιστάν και Τατζικιστάν. Εκτείνεται σε απόσταση 25 χιλιομέτρων από δυτικά προς ανατολικά. Η μεθόριος μεταξύ Αφγανιστάν και Τατζικιστάν βρίσκεται παράλληλα με τη λίμνη από ανατολάς προς δυσμάς, στρίβοντας νότια προς την κορυφή Κονκόρντ (5.469 μ), περίπου 15 χιλιόμετρα νότια της λίμνης. Το βόρειο μισό της λίμνης βρίσκεται στο Τατζικιστάν, όπου προστατεύεται ως τμήμα του Εθνικού Δρυμού Ζορκούλ. Στα δυτικά της λίμνης ρέει ο ποταμός Παμίρ, ο οποίος καθορίζει τα σύνορα μεταξύ Αφγανιστάν και Τατζικιστάν. Ο ποταμός αυτός, αλλά και η λίμνη λειτουργούν ως πηγές για τον ποταμό Αμού Ντάρια ή Ώξο. Η κοιλάδα του Μεγάλου Παμίρ εκτείνεται νότια της λίμνης.

Η λίμνη βρίσκεται στην πορεία του Δρόμου του Μεταξιού. Αναφέρεται ως «Λίμνη του Μεγάλου Δράκου» () σε ιστορικά κινεζικά έγγραφα.

Η λίμνη κάποτε ανήκε στον "μιρ" του Γουακάν, αλλά αργότερα η λίμνη και ο ποταμός καθορίστηκαν ως τα σύνορα μεταξύ Ρωσίας και Αφγανιστάν μέσω συμφωνίας των Ρώσων με τους Βρετανούς το 1895.

Αν και υπάρχει πιθανή αναφορά στη λίμνη σε έκθεση του Μάρκο Πόλο, ο πρώτος Ευρωπαίος που λέγεται ότι επισκέφθηκε τη λίμνη ήταν ο Βρετανός αξιωματικός του ναυτικού Τζον Γουντ το 1838. Η Σιρ-ι-κολ έγινε γνωστή στους Βρετανούς ως Λίμνη Βικτόρια, προς τιμήν της βασίλισσας της Αγγλίας, αν και ο Γουντ αρνήθηκε να την ονομάσει έτσι. Ονομάστηκε επίσης και «Λίμνη Βικτόρια στο Παμίρ» για να διακρίνεται από τη Λίμνη Βικτόρια στην Αφρική.
Πολάτ Κεμπόι Αρικάν

Ο Πολάτ Κεμπόι Αρικάν (γενν. Πολ Κιπκοσγκέι Κεμπόι στις 12 Δεκεμβρίου 1990 στην Κένυα) είναι Κενυάτης αθλητής μεγάλων αποστάσεων που συμμετέχει με την Τουρκία σε διεθνείς διοργανώσεις. Εξειδικεύεται στα 5000 και στα 10,000 μέτρα. Είναι ο Πρωταθλητής Ευρώπης 2016 και 2012 στα 10,000 μέτρα.

Το 2011 άλλαξε εθνικότητα και απέκτησε την Τουρκική. Μετονομάστηκε από Πολ Κιπκοσγκέι Κεμπόι σε Πολάτ Κεμπόι Αρικάν. Τον Φεβρουάριο του 2012 πήρε την έγκριση από την IAAF και από τότε συμμετέχει με την Τουρκία.

Κατέχει τα εθνικά ρεκόρ της Τουρκίας στα 3000 κλειστού, 5000 και 5000 μέτρων κλειστού.
Βολίν

O Βολίν (πραγματικό όνομα Vsevolod Mikhailovich Eikhenbaum, , ; 11 Αυγούστου 1882 - 18 Σεπτεμβρίου 1945) ήταν προεξέχουσα μορφή του αναρχισμού στην Ρωσία ο οποίος συμμετείχε στην Ρωσική επανάσταση του 1917 και στην Ουκρανική επανάσταση πριν σταλθεί στην εξορία από την μπολσεβίκικη κυβέρνηση. Υπερασπιζόταν τον συνθετικό αναρχισμό
Σκάιλαμπ

Ο Σκάιλαμπ ("Skylab") ήταν αμερικανικός διαστημικός σταθμός, ο οποίος εκτοξεύθηκε και διαχειριζόταν από τη NASA και λειτούργησε για περίπου 24 εβδομάδες, από τον Μάιο του 1973 μέχρι τον Φεβρουάριο του 1974. Αποτελεί τον μοναδικό διαστημικό σταθμό τον όποιο έχουν λειτουργήσει αποκλειστικά οι ΗΠΑ. Τελικά το 1979 έπεσε πίσω στη Γη. Ο Σκάιλαμπ περιλάμβανε εργαστήριο, ηλιακό παρατηρητήριο και άλλα συστήματα απαραίτητα για την επιβίωση του πληρώματος και για επιστημονικά πειράματα. Εκτοξεύθηκε με ένα τροποποιημένο πύραυλο Saturn V, με βάρος 77 τόνους. Η τοποθέτηση του Σκάιλαμπ σε χαμηλή τροχιά ήταν η τελευταία αποστολή και εκτόξευση πυραύλου Saturn V. Τρεις αποστολές μετέφεραν τρία πληρώματα αστροναυτών με το όχημα διακύβερηνσης/υπηρεσίας Απόλλων (Apollo CSM), το οποίο εκτοξεύθηκε με τον μικρότερο πύραυλο Saturn IB. Για τις τελευταίες δύο αποστολές ετοιμάστηκε ένα εφεδρικό σκάφος, αλλά δεν πέταξε ποτέ.

Ο σταθμός καταστράφηκε κατά τη διάρκεια της εκτόξευσης, όταν η ασπίδα μικρομετεωριτών αποκολλήθηκε από το εργαστήριο, παρασέρνοντας μαζί της μία από τις κύριες συστοιχίες ηλιακών πάνελ και μπλοκάροντας την άλλη κύρια συστοιχία. Αυτό στέρησε στο Σκάιλαμπ την περισσότερη από την ηλεκτρική του ενέργεια και επίσης αφαίρεσε από το μεγαλύτερο τμήμα της προστασίας από την έντονη ηλιακή θέρμανση, απειλώντας να καταστεί άχρηστό. Το πρώτο πλήρωμα ήταν ικανό να σώσει το Σκάιλαμπ, τοποθετώντας ένα σκίαστρο και απελευθερώνοντας τα κολλημένα ηλιακά πάνελ. Αυτή ήταν η πρώτη φορά που πραγματοποιήθηκαν επισκευές τέτοιας κλίμακας στο διάστημα.
Ιερά Μονή Θάρρι

Η Ιερά Μονή Θάρρι είναι μοναστήρι αφιερωμένο στον αρχάγγελο Μιχαήλ και βρίσκεται στο νησί της Ρόδου. Είναι κοντά στο κέντρο του νησιού, στα νοτιοδυτικά του χωριού Λάερμα, από το οποίο απέχει περίπου 4 χλμ και σε απόσταση περίπου 64 χλμ από την πόλη της Ρόδου. Πρόκειται για ένα από τα πιο σημαντικά προσκυνήματα της Ρόδου, γεγονός που αντικατοπτρίζεται από την ύπαρξη των βαφτιστικών ονομάτων "Θαρινός/Θαρινή" ή "Θαρενός/Θαρενή", που απαντώνται στο νησί.

Η μονή δεσπόζει σε έναν λόφο, ανάμεσα στο πυκνό καταπράσινο δάσος. Η ομορφιά του τόπου προσφέρει γαλήνη και ηρεμία στον επισκέπτη· γεγονός που καταδεικνύεται από την εξής χαρακτηριστική φράση: "«Όποιος δεν επήγε στο Θάρρι, τον κόσμο δεν εχάρει»".

Ο ναός, στη μορφή που σώζεται σήμερα, χρονολογείται στη βυζαντινή περίοδο και πιο συγκεκριμένα στον 12ο/13ο αιώνα. Πέρα από το καθολικό της μονής που είναι αφιερωμένο στον αρχάγγελο Μιχαήλ, στον περιβάλλοντα χώρο υπάρχουν τα παρεκκλήσια του αγίου Ελευθερίου, του αγίου Ιωάννη του Βαπτιστή και του αγίου Νεκτάριου. Στις μέρες μας, στο κοινόβιο της μονής διαβιεί μια ανδρική αδελφότητα μοναχών με ηγούμενο τον αρχιμανδρίτη Νεκτάριο Πόκια.
STV

Το STV είναι τηλεοπτικό κανάλι που εξυπηρετεί τη Σκωτία. Διαχειρίζεται τις δύο άδειες του δικτύου Channel 3 στη βόρεια και κεντρική Σκωτία, παλαιότερα γνωστή ως Grampian Television (σήμερα γνωστό ως STV North) και Σκωτική Τηλεόραση (σήμερα γνωστό ως STV Central Ltd). Το όνομα εγκρίθηκε την Τρίτη 30 Μαΐου 2006 αντικαθιστώντας ταυτόχρονα τις ταυτότητες των δικαιοχρήσεων. Το STV γιόρτασε τα 60α γενέθλιά του το 2017, με ειδικά προγράμματα στα κανάλια STV και STV 2.

Το 2013, η STV κέρδισε άδειες για την έναρξη τοπικών τηλεοπτικών καναλιών στη Γλασκώβη και στο Εδιμβούργο. Το STV Glasgow ξεκίνησε στις 2 Ιουνίου 2014 και το STV Edimburgh ξεκίνησε στις 12 Ιανουαρίου 2015. Από τις 24 Απριλίου 2017, τα κανάλια της πόλης αναδιαμορφώθηκαν ως "STV2" και λειτουργούν πλέον σε συνδυασμό με νέες δικαιοχρήσεις στο Άμπερντιν, Ντάντι και Έιρ.
Διαγωνισμός Τραγουδιού Eurovision Ασίας 2019

Ο Διαγωνισμός Τραγουδιού Eurovision Ασίας 2019 θα είναι ο πρώτος Διαγωνισμός Τραγουδιού Eurovision Ασίας. Θα είναι αντίστοιχος του Διαγωνισμού Τραγουδιού της Eurovision, ο οποίος διεξάγεται για πάνω από 60 χρόνια, και θα λάβει χώρα στην περιοχή της Ασίας και της Ωκεανίας. Ο διαγωνισμός αναμένεται να αποτελείται μόνο από έναν τελικό.

Τον Ιούλιο του 2018, αναφέρθηκε πως ο διαγωνισμό βρίσκεται ακόμα σε στάδιο ανάπτυξης.

Στις 31 Οκτωβρίου 2018, ανακοινώθηκε πως ο διαγωνισμός θα διεξαχθεί στη Χρυσή Ακτή, στο Κουίνσλαντ της Αυστραλίας. Ως ημερομηνία διεξαγωγής αναφέρθηκε η περίοδος από τις 30 Νοεμβρίου έως τις 7 Δεκεμβρίου 2019 και το Συνεδριακό και Εκθεσιακό Κέντρο Χρυσής Ακτής ως χώρος διεξαγωγής. Το event που θα διαρκέσει συνολικά 8 ημέρες θα περιλαμβάνει "καλλιτέχνες υψηλού επιπέδου" από τουλάχιστον 15 χώρες, εκδηλώσεις με "κόκκινο χαλί", συνεντεύξεις τύπου και έναν live τελικό διάρκειας 3 ωρών.

Μέχρι σήμερα, , δεκαπέντε χώρες έχουν επιβεβαιώσει την επιθυμία τους να συμμετέχουν στον διαγωνισμό.
Φραντς φον Μπάιρος

Ο Φραντς φον Μπάιρος (γερμ. "Franz von Bayros"· 28 Μαΐου 1866 - 3 Απριλίου 1924) ήταν αυστριακός εμπορικός καλλιτέχνης, εικονογράφος και ζωγράφος, γνωστότερος για τις αμφιλεγόμενες "Αφηγήσεις στην Τουαλέτα Καλλωπισμού" της τσάντας σχεδίου του. Ανήκε στο Παρακμιακό κίνημα στην τέχνη, χρησιμοποιώντας συχνά ερωτικά θέματα και φαντασμαγορικές εικόνες.

Ο Μπάιρος γεννήθηκε στο Ζάγκρεμπ, στη σημερινή Κροατία, τότε μέρος της Αυστροουγγρικής Αυτοκρατορίας. Στην ηλικία των δεκαεπτά χρόνων, πέρασε την εισαγωγική εξέταση για την Ακαδημία της Βιέννης με τον Έντουαρντ φον Ένγκερτ. Ο Μπάιρος αναμείχθηκε στην κομψή κοινωνία και σύντομα ανήκε στον κύκλο των φίλων του Γιόχαν Στράους Β', του οποίου τη θετή κόρη Αλίκη παντρεύτηκε το 1896. Την επόμενη χρονιά, ο Μπάιρος μετακόμισε στο Μόναχο. Το 1904, έδωσε την πρώτη του έκθεση στο Μόναχο, η οποία αποτέλεσε μεγάλη επιτυχία. Από το 1904 έως το 1908, ταξίδεψε στο Παρίσι και την Ιταλία για περαιτέρω σπουδές. Επιστρέφοντας στη Βιέννη, αισθάνθηκε τον εαυτό του ξένο. Το ξέσπασμα του Πρώτου Παγκοσμίου Πολέμου αποτέλεσε ακόμη ένα εμπόδιο για τον Μπάιρο.

Ο καλλιτέχνης πέθανε στη Βιέννη το 1924, από εγκεφαλική αιμορραγία.
Μανουέλ ντα Ασσουμπσάο

Ο Μανουέλ ντα Ασσουμπσάο (Manuel da Assumpção, παλιά ορθογραφία "Manoel da Assumpçam") ήταν πορτογάλος ιεραπόστολος, ο οποίος έγραψε την πρώτη γραμματική της βεγγαλικής γλώσσας το 1743, με τίτλο "Vocabulario em idioma bengalla e portugueza" ("Λεξιλόγιο της Βεγγαλικής γλώσσας και πορτογαλικών," αρχαϊκά ).
Red Dead Redemption 2

To Red Dead Redemption 2 είναι βιντεοπαιχνίδι δράσης περιπέτειας που ανακοινώθηκε στις 16 Οκτωβρίου του 2016 μέσω των social media της Rockstar Games και κυκλοφόρησε από την ίδια για τα PlayStation 4 και Xbox One στις 26 Οκτωβρίου του 2018. Οι κριτικοί επαίνεσαν την ιστορία, τους χαρακτήρες και το υψηλό επίπεδο λεπτομέρειας του σχεδιασμού του. 

Το παιχνίδι εκτυλίσσεται στην Άγρια Δύση της Βόρεια Αμερικής, έτος 1899. Το τέλος της άγριας δυτικής εποχής έχει αρχίσει, καθώς οι νομικοί κυνηγούν τις τελευταίες εναπομένουσες συμμορίες. Όσοι δεν θα παραδοθούν ή θα υποκύψουν σκοτώνονται. Αφού μια ληστεία πάει στραβά στη δυτική πόλη του Blackwater, ο Arthur Morgan και η συμμορία Van der Linde αναγκάζονται να φύγουν. Με τους ομοσπονδιακούς πράκτορες και τους καλύτερους κυνηγούς γενναιοδωρίας στο έθνος που μαζεύονται στα τακούνια τους, η συμμορία πρέπει να κλέψει, να κλέψει και να πολεμήσει στο δρόμο της στην τραχιά καρδιά της Αμερικής για να επιβιώσει. Καθώς η εμβάθυνση των εσωτερικών διχασμών απειλεί να διαλύσει τη συμμορία, ο Άρθουρ πρέπει να κάνει μια επιλογή μεταξύ των ιδεών του και της πίστης προς τη συμμορία που τον μεγάλωσε. 

Η Rockstar Games ανακοίνωσε ότι το "Red Dead Redemption 2" είχε το μεγαλύτερο άνοιγμα κυκλοφορίας Σαββατοκύριακου στην ιστορία της ψυχαγωγίας, κερδίζοντας περισσότερα από 725 εκατομμύρια δολάρια σε τρεις μέρες, με περισσότερα από 17 εκατομμύρια αντίγραφα να έχουν εξαχθεί σε δύο εβδομάδες, προσπερνώντας τις συνολικές πωλήσεις του προηγούμενου "Red Dead Redemption".

Επιπλέον, το "Red Dead Redemption 2" είναι η δεύτερη κορυφαία σε εισπράξεις κυκλοφορία (ακολουθώντας το "Grand Theft Auto V") και έχει καθορίσει νέο ρεκόρ στον τομέα των περισσότερων προπαραγγελειών που έγιναν ποτέ, τις μεγαλύτερες πωλήσεις πρώτης μέρας, και τις μεγαλύτερες πωλήσεις τις τρεις πρώτες μέρες κυκλοφορίας στην αγορά του PlayStation Network. Μέχρι τον Μάιο του 2019, το παιχνίδι πούλησε περισσότερα από 24 εκατομμύρια κομμάτια παγκοσμίως.
Δημοκρατία της Μιρντίτα

Η Δημοκρατία της Μιρντίτα (αλβανικά: "Republika e Mirditës") ήταν μια βραχύβια μη αναγνωριζόμενη δημοκρατία που ανακηρύχθηκε στη βόρεια Αλβανία από τον Μάρκα Γκιόνι και τους οπαδούς του. Υπήρχε από τις 17 Ιουλίου έως τις 20 Νοεμβρίου 1921. Ο Γκιόνι οδήγησε την Ρωμαιοκαθολική φυλή του, επονομαζόμενη Μιρντίτα, σε εξέγερση εναντίον της αλβανικής αντιβασιλείας και το κοινοβούλιο που δημιουργήθηκε μετά τον Α΄ Παγκόσμιο Πόλεμο. Το Βασίλειο των Σέρβων, Κροατών και Σλοβένων (αργότερα Γιουγκοσλαβία), και ο νέος Βασιλιάς Αλέξανδρος Καραγεώργεβιτς υποστήριξε τον Γκιόνι με βάση το συμφέρον του για την ύπαρξη μιας άλλης αυτονομιστικής περιοχής μέσα στην Αλβανία, και έτσι την αποδυνάμωση του νεοσύστατου αλβανικού κράτους και την όξυνση του θρησκευτικού ανταγωνισμού.

Ο Γκιόνι ανακήρυξε στο Πρίζρεν την ίδρυση της ανεξάρτητης "Δημοκρατίας της Μιρντίτα". Ο Γκιόνι ήταν ο μόνος πρόεδρος της δημοκρατίας. Καθώς η δημοκρατία παραβίαζε την κυριαρχία του αλβανικού κράτους, αλβανικά κυβερνητικά στρατεύματα πολέμησαν και τελικά διέλυσαν το νεοσύστατο κράτος. Η υποτιθέμενη κυβέρνηση της δημοκρατίας διελύθη από την αλβανική κυβέρνηση, αν και δεν υπήρξαν πραγματικές διώξεις κατά των κύριων ηγετών. Ο Γκιόνι κατέφυγε στη Γιουγκοσλαβία, αλλά αργότερα επέστρεψε στην Αλβανία και παρέμεινε ενεργός στην πολιτική ζωή των υψιπέδων μέχρι το θάνατό του το 1925.

Κατηγορία:Πρώην κράτη της Ευρώπης
Κατηγορία:Πρώην κράτη των Βαλκανίων
Κατηγορία:Πρώην δημοκρατίες
Κατηγορία:Ιστορία της νεότερης Αλβανίας
Πλατεία Ουρουγουάης

Η Πλατεία Ουρουγουάης είναι μικρού μεγέθους πλατεία στη συνοικία του Χίλτον στην Αθήνα, ακριβώς πίσω από το ομώνυμο ξενοδοχείο, επί της συμβολής των οδών Χατζηγιάννη Μέξη και Μιχαλακοπούλου. Στη πλατεία βρίσκονται δύο παγκάκια κι ένα πλακόστρωτο που περιβάλλεται από γκαζόν, καθώς και ο ορειχάλκινος ανδριάντας του Χοσέ Χερβάσιο Αρτίγας, του στρατηγού ο οποίος θεωρείται πατέρας της ανεξαρτησίας της Ουρουγουάης. Η κατασκευή του αγάλματος ολοκληρώθηκε το 1950, η ανέγερσή του όμως έγινε μόλις το 2000, αφού δόθηκε ως δώρο στον δήμο Αθηναίων από το Υπουργείο Παιδείας και Πολιτισμού της Ουρουγουάης.
Μαρία των Λουζινιάν, κόμισσα του Μπριέν

Η Μαρία των Λουζινιάν, κόμισσα του Μπριέν (Γαλλικά : "Marie de Lusignan", 1215 - 5 Ιουλίου 1251 ή 1253) ήταν μεγαλύτερη κόρη και παιδί του Ούγου Α΄ της Κύπρου και της Αλίκης της Καμπανίας, εγγονή της Ισαβέλλας Α΄ της Ιερουσαλήμ. Παντρεύτηκε τον Γκωτιέ Δ΄ του Μπριέν (1233) και έγινε κόμισσα του Μπριέν μέχρι τον θάνατο του συζύγου της σε Σταυροφορία (1244). Τα μικρότερα αδέλφια της Μαρίας ήταν : Ισαβέλλα της Κύπρου που παντρεύτηκε τον Ερρίκο της Αντιόχειας και Ερρίκος Α΄ της Κύπρου που διαδέχθηκε τον πατέρα του μετά τον πρόωρο θάνατο του τον Ιανουάριο του 1218. Η μητέρα της παντρεύτηκε σε δεύτερο γάμο τον Βοημούνδο Ε΄ της Αντιόχειας και έγινε αντιβασίλισσα της Κύπρου. Η Αλίκη της Καμπανίας και η αδελφή της Φιλίππα της Καμπανίας είχαν σκληρή σύγκρουση με την Λευκή της Ναβάρρας, κόμισσα της Καμπανίας για την κομητεία της Καμπανίας, έμεινε γνωστή σαν "Πόλεμος Διαδοχής της Καμπανίας".
Σημαία της Καλκούτας

μικρογραφία|220x220εσ|Σημαία της Καλκούτας
Η Σημαία της Καλκούτας ήταν μια από τις πρώτες ανεπίσημες σημαίες της Ινδίας. Σχεδιάστηκε από τους Σατσίντρα Πρασάντ Μπόσε και Χεμτσάντρα Κανούνγκο και αποκαλύφθηκε στις 7 Αυγούστου 1906 στη πλατεία Πάρσι Μπαγκάν (πάρκο Γκρις) της Καλκούτας.

Η σημαία είχε τρεις οριζόντιες λωρίδες ίσου πλάτους με το πορτοκαλί στη κορυφή, το κίτρινο στο κέντρο και το πράσινο στο κάτω μέρος. Είχε οκτώ μισάνοιχτα άνθη λωτού στην κορυφή που αντιπροσώπευαν τις οκτώ επαρχίες της Ινδίας και μια εικόνα του ήλιου και του μισοφέγγαρου στην κάτω λωρίδα. Η φράση वन्दे मातरम् (Βάντε Ματαράμ, σημαίνει "αποτίω φόρο τιμής στη μητέρα") ήταν χαραγμένη στο κέντρο στα Σανσκριτικά.
Μυκηναϊκό νεκροταφείο Βούντενης

To Μυκηναϊκό νεκροταφείο Βούντενης μαζί με τον Μυκηναϊκό οικισμό στη θέση Μπόρτζι αποτελούν το Μυκηναϊκό πάρκο Πατρών, που βρίσκεται πλησίον του οικισμού της Βούντενης Αχαΐας (γνωστής και ως Σκιόεσσα) του Δήμου Πατρέων. Ο αρχαιολογικός χώρος συνολικής έκτασης 180 στρεμμάτων βρίσκεται σε υψόμετρο 220 μέτρων, σε απόσταση 7 χιλιομέτρων βορειανατολικά της Πάτρας, και έχει διαμορφωθεί σε επισκέψιμο πάρκο. Περιλαμβάνει 78 λαξευτούς θαλαμωτούς τάφους και τα ερείπια ενός προϊστορικού οικισμού που πιθανώς ταυτίζεται με την αρχαία Μεσσάτιδα. Οι πρώτες αρχαιολογικές ανασκαφές ξεκίνησαν το 1923 από το Νικόλαο Κυπαρίσση. Πολλά από τα ευρήματα που έχουν έρθει στο φως, όπως αγγεία, πήλινα ειδώλια, χάλκινες αρύταινες, εργαλεία, όπλα και κοσμήματα, έχουν μεταφερθεί και εκτίθενται στο κοντινό αρχαιολογικό μουσείο Πατρών.
Ζιέντ Αζιζί

Ο Ζιέντ Αζιζί (γενν. 11 Ιουνίου 1991) είναι Τυνήσιος αθλητής του στίβου που εξειδικεύεται στα 400 μέτρα με εμπόδια ανδρών. Κέρδισε το χάλκινο μετάλλιο στα 400 μέτρα εμπόδια στους Μεσογειακούς Αγώνες 2018 με νέο Τυνησιακό ρεκόρ.
Εμιράτο της Σικελίας

Το Εμιράτο της Σικελίας (Αγγλικά: Emirate of Sicily, Αραβικά: إِمَارَةُ صِقِلِّيَة) ήταν μουσουλμανικό εμιράτο στο νησί της Σικελίας, που υπήρξε από το 831 έως το 1091 μ.Χ. Πρωτεύουσά του ήταν το Παλέρμο (αραβικά: Μπαλάρμε). Οι μουσουλμάνοι που εισέβαλαν για πρώτη φορά το 652, απέκτησαν σταδιακά τον έλεγχο ενός ολόκληρου νησιού από το Θέμα της Σικελίας της Βυζαντινής Αυτοκρατορίας, σε μια παρατεταμένη σειρά συγκρούσεων από το 827 έως το 902. Ως επακόλουθο, αναπτύχθηκε μια αραβοβυζαντινή κουλτούρα, παράγοντας ένα πολυσυλλεκτικό και πολυγλωσσικό κράτος. Το εμιράτο κατακτήθηκε από τους χριστιανούς Νορμανδούς μισθοφόρους υπό τον Ρογήρο Α΄ της Σικελίας, που ίδρυσε την Κομητεία της Σικελίας το 1071. Η τελευταία μουσουλμανική πόλη στο νησί, η πόλη Νότο (στη σημερινή επαρχία των Συρακουσών), κατακτήθηκε το 1091.

Οι Σικελοί μουσουλμάνοι παρέμειναν πολίτες της πολυεθνικής κομητείας και του επακόλουθου Βασιλείου της Σικελίας, μέχρι που εκείνοι που δεν είχαν ακόμη προσηλυτιστεί στο Χριστιανισμό απελάθηκαν το 1240. Μέχρι τα τέλη του 12ου αιώνα, και πιθανόν έως τη δεκαετία του 1220, οι μουσουλμάνοι αποτελούσαν ένα σημαντικό τμήμα του πληθυσμού της νήσου. Η επίδρασή τους παραμένει σε κάποια στοιχεία της Σικελικής γλώσσας, καθώς και σε ονομασίες επιθέτων και τοποθεσιών.

Το αραβικό αυτό κρατίδιο της Σικελίας υπήρξε διαδοχικά επαρχία του Εμιράτου των Αγλαβιδών στην Ιφρικίγια (831-909) και του Χαλιφάτου των Φατιμιδών (909-948), μετά το 948 αυτόνομο εμιράτο υπό την επικυριαρχία των Καλβιδών (μουσουλμανική αραβική δυναστεία της Σικελίας, 948-1053), και μετά το 1044, λόγω δυναστικών ερίδων, χωρίστηκε σε διάφορα μικρά εμιράτα που πολεμούσαν μεταξύ τους και με τους Νορμανδούς που είχαν εισβάλει στο νησί, μέχρι την κατάκτηση από τους δεύτερους και της τελευταίας μουσουλμανικής πόλης στη Σικελία, το 1091.
Κατηγορία:Εμιράτο της Σικελίας
Χοσέ Ρεϊνάλντο Μπενκόσμε ντε Λεόν

Ο Χοσέ Ρεϊνάλντο Μπενκόσμε ντε Λεόν (16 Μαΐου 1992) είναι Ιταλός αθλητής του στίβου που εξειδικεύεται στα 400 μέτρα με εμπόδια ανδρών.
Πλατεία Μεταξουργείου

Η Πλατεία Μεταξουργείου είναι πλατεία στην Αθήνα και η ιστορικότερη της ομώνυμης συνοικίας. Βρίσκεται στη συμβολή της οδού Λένορμαν και Αχιλλέως, περίπου στο κέντρο της συνοικίας. Είναι σημαντικό να σημειωθεί για όσους δεν είναι εξοικειωμένοι με την πόλη των Αθηνών ότι η πλατεία Μεταξουργείου δεν πρέπει να συγχέεται με τη πλατεία Καραϊσκάκη, την μεγαλύτερη και πιο γνωστή της περιοχής όπου βρίσκεται και ο σταθμός του μετρό. Η πλατεία έμεινε γνωστή με αυτό το όνομα από ένα εργοστάσιο κατασκευής μεταξωτών υφασμάτων που ιδρύθηκε εκεί το 1835, το οποίο με πάροδο του χρόνου έμεινε για όλη την ευρύτερη περιοχή. Το εργοστάσιο εγκαταστάθηκε στο ημιτελές Μέγαρο του πρίγκιπα Γεωργίου Καντακουζηνού, που υπάρχει ακόμα και σήμερα στις οδούς Μ. Αλεξάνδρου, Μυλλέρου και Γιατράκου. Από τη πλατεία Μεταξουργείου ξεκινούσαν και οι αποκριάτικες ατραξιόν της παλιάς πόλης των Αθηνών, όπως το «Γαϊτανάκι». Κάποτε η πλατεία ήταν διπλάσια σε έκταση από τη σημερινή. Όμως η διαπλάτυνση της οδού Αχιλλέως, που ήταν ένας μικρός στενός δρόμος, με σκοπό να επικοινωνήσει η Αθήνα με την Εθνική Οδό Αθηνών – Κορίνθου, είχε ως αποτέλεσμα η μισή περίπου πλατεία να εξαφανιστεί. 

Η πλατεία είναι γνωστή για την μαρμάρινη κρήνη της, η οποία φιλοτεχνήθηκε από άγνωστο καλλιτέχνη το 1853 έχοντας ως πρότυπο το μνημείο του Λυσικράτη. Αποτελείται από κυκλικό θόλο με περιστύλιο ιωνικού ρυθμού που εδράζεται πάνω σε οκτάπλευρο βάθρο. Η κρήνη τοποθετήθηκε αρχικά επί δημαρχίας Ιωάννη Κόνιαρη (1853-1854) στη Πλατεία Δημοπρατηρίου (μεταξύ των οδών Μητροπόλεως – Αιόλου και Κηρυκείου) στην αριστερή πλευρά προς της οδού Αιόλου και δίπλα στην οικία του στρατηγού Κίτσου Τζαβέλα. Λόγω της έντονης κίνησης και συνωστισμού που υπήρχε εκεί η κρήνη μεταφέρθηκε στη σημερινή της τοποθεσία το 1925. Για πολλά χρόνια η κρήνη ήταν το μέρος απ' όπου προμηθεύονταν νερό οι κάτοικοι της περιοχής ενώ λόγω της δροσιάς που έφερνε, γύρω της ήταν συγκεντρωμένοι σε τραπέζια οι θαμώνες των καφενείων της πλατείας, όπως αυτοί του παραδοσιακού καφενείου του Μοριά. Έτσι η πλατεία ήταν κατά συνέπεια και ο χώρος συνάθροισης των κατοίκων του Μεταξουργείου. Η υποβάθμιση της περιοχής και η εξέλιξη του συστήματος ύδρευσης οδήγησαν τη κρήνη σε αχρηστία τις τελευταίες δεκαετίες του 20ού αιώνα, το οποίο είχε ως αποτέλεσμα και η ίδια η πλατεία να ερημωθεί. Μετά τις εργασίες αναμόρφωσης της πλατείας Μεταξουργείου το 1997, η κρήνη συντηρήθηκε και προστέθηκε γύρω της μια κυκλική μαρμάρινη λεκάνη, μετατρέποντάς την έτσι σε συντριβάνι.
Δούκας του Σάσσεξ

Ο Δούκας του Σάσσεξ είναι ένας ουσιαστικός τίτλος, ενός από τα πολλά βασιλικά δουκάτα, το οποίο έχει συσταθεί δύο φορές στο Σώμα Ευπατριδών του Ηνωμένου Βασιλείου. Παίρνει το όνομά του από την κομητεία του Σάσσεξ της Αγγλίας.

Το δουκάτο δημιουργήθηκε για πρώτη φορά στις 24 Νοεμβρίου 1801 στον Πρίγκιπα Αύγουστο Φρειδερίκο, έκτο γιο του Βασιλιά Γεωργίου Γ΄. Ο Αύγουστος Φρειδερίκος έγινε, επίσης, Βαρώνος Άρκλοου και Κόμης του Ινβερνές στο Σώμα Ευπατριδών του Ηνωμένου Βασιλείου. Το 1843, με το θάνατο του Πρίγκιπα, έπαψε να υφίσταται, παρότι είχε αποκτήσει παιδιά. Ο λόγος ήταν ότι ο γάμος του με τη Λαίδη Αυγούστα Μάρεϊ θεωρούνταν άκυρος, καθώς δεν είχε τη βασιλική συγκατάθεση.

Το 2018 ο τίτλος αναδημιουργήθηκε και παραχωρήθηκε στον Πρίγκιπα Χάρι με την ευκαιρία του γάμου του με την Μέγκαν Μαρκλ. Ο Πρίγκιπας Χάρι έλαβε συγχρόνως τους θυγατρικούς τίτλους του Κόμη του Νταμπάρτον στη Σκωτία και του Βαρώνου Κιλκίλ στη Βόρεια Ιρλανδία.
Φωτεινή Τσακίρη

Η Φωτεινή Τσακίρη (γεν. 9 Ιουλίου 1975) είναι Ελληνίδα ηθοποιός.
Πραξίας ο Αθηναίος

Ο Πραξίας ο Αθηναίος ήταν αρχαίος Έλληνας γλύπτης, που άκμασε κατά τον 4ο αιώνα π.Χ.. Ως έργα του Πραξία αναφέρονται από τον Παυσανία (x. 19, 4) τα γλυπτά του Απόλλωνα και της Αρτέμιδος στο αέτωμα του νέου Ναού του Απόλλωνα στους Δελφούς (339-330 π.Χ.). Πιθανώς να απεβίωσε πρόωρα, διότι αναφέρεται ότι τα έργα του αυτά ολοκλήρωσε ο Ανδροσθένης, με τον οποίο είχαν αναλάβει από κοινού τη φιλοτέχνηση του παραπάνω αετώματος. Δεν έχουν ανευρεθεί θραύσματα από το αέτωμα αυτό και σύμφωνα με μία άποψη μεταφέρθηκε «εν σώματι» στη Ρώμη από τους Ρωμαίους κατακτητές.

Ο Πραξίας ήταν μαθητής του επίσης Αθηναίου γλύπτη Καλάμιδος.
Δημοτική Καπναποθήκη Καβάλας

Η Δημοτική Καπναποθήκη Καβάλας οικοδομήθηκε γύρω στο 1908 ως καπναποθήκη για τον Ισραηλίτη καπνέμπορο Κιεζί Εμίν.

Το ακίνητο αποτελείται από 5.500 τμ. Έχει χαρακτηριστικά οθωμανικού νεοκλασικισμού. Στο στηθαίο της στέγης ξεχωρίζουν τέσσερα στέμματα. Αφηρημένες παραστάσεις ανθέων, ήλιων και οικοσήμων διακοσμούν την ενδιαφέρουσα και μοναδική αυτή πρόσοψη ενώ υπάρχουν παραστάσεις ανθέων, ήλιων και οικοσήμων ενώ έχει διατηρηθεί ατόφιο το ξύλινο δάπεδο.

Αρχιτέκτων είναι ο Ελίε Μοντιάνο που έκτισε το Τελωνείο της Θεσσαλονίκης ή ο Α. Γκρεκός ως αρχιτέκτων της Μεγάλης Λέσχης. Το κτίριο ανήκε στη ΔΑΠ (Διαχείρισις Ακινήτου Περιουσίας) έως το 1970 ώσπου το αγόρασε ο Δήμος Καβάλας και στεγάζει στο ισόγειο στη μία αίθουσα, επί μονίμου βάσεως, το Ναυτικό Μουσείο και στην άλλη περιοδικές εκθέσεις, ενώ σχεδιάζεται να στεγάσει το Λαογραφικό Μουσείο.
Νικολάι Νεκλεπάγιεφ

Ο Νικολάι Νεκλεπάγιεφ (ρωσικά: Николай Неклепаев) ήταν Ρώσος αθλητής του στίβου ο οποίος ειδικευόταν στις ρίψεις.

Γεννήθηκε το 1888 στο Βίμποργκ της Περιφέρειας Λένινγκραντ και ήταν αθλητής στίβου της Σπορτ Αγίας Πετρούπολης. Το 1908 συμμετείχε στο Πρώτο Ρωσικό Πρωτάθλημα Στίβου που διεξήχθη στην Αγία Πετρούπολη, κερδίζοντας το χρυσό μετάλλιο στη σφαιροβολία (11.01 μ.), στη δισκοβολία (33.92 μ.) και στον ακοντισμό (45.05 μ.). Οι επιδόσεις αυτές αποτέλεσαν Εθνικά ρεκόρ και καταγράφηκαν ως τα πρώτα ρεκόρ πρωταθλήματος.

Στο Πρωτάθλημα του 1909 στην Αγία Πετρούπολη, κατέκτησε τρία χρυσά μετάλλια στη σφαιροβολία (10.83 μ.), στη δισκοβολία (32.17 μ.) και στον ακοντισμό (45.62 μ.). Στον ακοντισμό κατέρριψε για δεύτερη φορά το Εθνικό ρεκόρ και το ρεκόρ πρωταθλήματος.

Το 1911 στο εθνικό πρωτάθλημα που πραγματοποιήθηκε για τρίτη φορά στην Αγία Πετρούπολη, κέρδισε δύο χρυσά μετάλλια στη σφαιροβολία (11.02 μ.) και στον ακοντισμό (43.82 μ.), και ένα αργυρό μετάλλιο στη δισκοβολία (32.22 μ.).

Το 1912 εκπροσώπησε τη Ρωσία στους Ολυμπιακούς Αγώνες που διοργανώθηκαν στη Στοκχόλμη της Σουηδίας. Αγωνίστηκε στη δισκοβολία και στον ακοντισμό τερματίζοντας στην 35η και 17η θέση, με επίδοση 32.59 μ. και 44.98 μ. αντίστοιχα. Το ίδιο έτος, στο Ρωσικό Πρωτάθλημα της Μόσχας, κατέκτησε χρυσό μετάλλιο στη δισκοβολία (33.38 μ.) και αργυρό μετάλλιο στον ακοντισμό (44.45 μ.).

Στην Αγία Πετρούπολη στο 6ο εθνικό πρωτάθλημα, τερμάτισε πρώτος στη δισκοβολία (35.85 μ.) και στον ακοντισμό (48.62 μ.) πραγματοποιώντας ρεκόρ πρωταθλήματος και εθνικό ρεκόρ στη δισκοβολία.

Το 1914 στη Ρίγα, κατέκτησε το αργυρό μετάλλιο στον ακοντισμό με επίδοση 51.15 μ..
Ουζμπεκοποίηση

Η Ουζμπεκοποίηση είναι η διαδικασία όπου κάποιος πολιτιστικά μη Ουζμπέκος γίνεται ή αναγκάζεται να γίνει Ουζμπέκος, αν και είναι φυλετικός προσδιορισμός. Ο όρος χρησιμοποιείται συχνά για να περιγράψει τη διαδικασία κατά την οποία η περιοχή που καταλαμβάνει το Τατζικιστάν ενσωματώθηκε ως αυτόνομη δημοκρατία (Τατζικική ΑΣΣΔ) εντός της Σοβιετικής Σοσιαλιστικής Δημοκρατίας του Ουζμπεκιστάν μεταξύ του 1924 και 1929.

Ο όρος "Ουζμπεκοποίηση" επίσης χρησιμοποιείται ως όρος αναφοράς για την πολιτιστική αφομοίωση των Τατζίκων στο Ουζμπεκιστάν. Λόγω των πιέσεων αφομοίωσης που ξεκίνησαν το 1924 με τη δημιουργία της Ουζμπεκικής ΣΣΔ, οι εθνοτικοί Τατζίκοι συχνά επέλεγαν να αυτοπροσδιορίζονται ως Ουζμπέκοι στις φόρμες απογραφής πληθυσμού και προτίμησαν να εγγραφούν ως Ουζμπέκοι στα διαβατήριά τους για να αποφύγουν την εγκατάλειψη της δημοκρατίας για το λιγότερο ανεπτυγμένο αγροτικό και ορεινό Τατζικιστάν. Ενώ οι επίσημες στατιστικές αναφέρουν ότι οι Τατζίκοι αποτελούν περίπου το 5% του πληθυσμού του Ουζμπεκιστάν, υποκειμενικές εκτιμήσεις εμπειρογνωμόνων δείχνουν ότι οι Τατζίκοι μπορεί να αποτελούν το 25% -30% του συνολικού πληθυσμού της χώρας.

Μετά την διάλυση της Σοβιετικής Ένωσης, ο όρος "Ουζμπεκοποίηση" εφαρμόζεται στις διαδικασίες στο Ουζμπεκιστάν που θα αντιστρέψουν τα αποτελέσματα της Σοβιετοποίησης και Ρωσοποίησης. Μεταξύ αυτών είναι η αποκατάσταση της σημασίας της Ουζμπεκικής γλώσσας, η οποία αντικατέστησε την ρωσική γλώσσα στην υποχρεωτική εκπαίδευση και η προώθηση της Ουζμπεκικής παράδοσης και πολιτισμού.
Σοφιάν Ουμιά

Ο Σοφιάν Ουμιά (γενν. 23 Δεκεμβρίου 1994) είναι Γάλλος αθλητής της πυγμαχίας. Είναι ο αργυρός ολυμπιονίκης το 2016 στα 60 κιλά ανδρών. Είναι επίσης μεσογειονίκης στο ίδιο αγώνισμα το 2013 και 2018.
Αφάφ Ελ-Οντόντ

Η Αφάφ Ελ-Οντόντ (Αραβικά: عفاف هدهد‎, γενν. 1 Οκτωβρίου 1996 στο Κάιρο) είναι Αιγύπτια αθλήτρια της σκοποβολής. Στους Ολυμπιακούς Αγώνες 2016 ήταν 5η στα 10 μέτρα αεροβόλο πιστόλι. Στους Μεσογειακούς Αγώνες 2018 κατέκτησε το χάλκινο μετάλλιο στα 10 μέτρα αεροβόλο πιστόλι.
Ζαν-Λουί Γκεζ ντε Μπαλζάκ

Ο Ζαν-Λουί Γκεζ ντε Μπαλζάκ (· Ανγκουλέμ 1597 - 1654) ήταν Γάλλος ελευθεριακός συγγραφέας, επιστολογράφος και ακαδημαϊκός, πολύ διάσημος στην εποχή του για την ποιότητα της πρόζας, η οποία εμφανίζεται στις "Επιστολές του". Η καυστική του σάτιρα εμφανίζεται στο έργο του "Ο Πρίγκιπας", αναφερόμενος στον Λουδοβίκο ΙΓ΄.
V-2

thumb|250px|Ρέπλικα πυραύλου V-2
Ο V-2 (γερμανικά: "Vergeltungswaffe 2", «όπλο αντιποίνων 2»), με τεχνικό όνομα Aggregat 4 (A4), ήταν ο πρώτος μεγάλου βεληνεκούς καθοδηγούμενος βαλλιστικός πύραυλος. Ο πύραυλος, τροφοδοτούμενος από μηχανή υγρού καυσίμου, αναπτύχθηκε κατά τη διάρκεια του Β' Παγκοσμίου Πολέμου από τη Ναζιστική Γερμανία ως όπλο αντιποίνων, σχεδιασμένο για επίθεση εναντίον των συμμαχικών πόλεων ως αντίποινα για τον συμμαχικό βομβαρδισμό γερμανικών πόλεων. Ένας πύραυλος V-2 έγινε το πρώτο τεχνητό αντικείμενο το οποίο έφτασε στο διάστημα, περνώντας τη γραμμή Κάρμαν κατά την κατακόρυφη εκτόξευση του MW 18014 τις 20 Ιουνίου 1944.

Η έρευνα για τις στρατιωτικές χρήσεις ενός μεγάλου βεληνεκούς πυραύλου άρχισαν όταν οι μελέτες του Βέρνερ φον Μπράουν προσέλκυσαν την προσοχή του Γερμανικού στρατού. Η κατασκευή μίας σειράς πρωτοτύπων κορυφώθηκε με το Α-4, το οποίο χρησιμοποιήθηκε στον πόλεμο ως V-2. Αρχίζοντας από τον Σεπτέμβριο του 1944, πάνω από 3.000 V-2 εκτοξεύθηκαν από τη Βέρμαχτ εναντίον συμμαχικών στόχων, αρχικά το Λονδίνο και έπειτα η Αμβέρσα και η Λιέγη. Σύμφωνα με ντοκιμαντέρ του BBC του 2011, οι επιθέσεις με V-2 οδήγησαν στο θάνατο περίπου 9.000 πολιτών και στρατιωτικών και περίπου άλλοι 12.000 φυλακισμένοι σε στρατόπεδα συγκέντρωσης και εργάτες πέθαναν κατά την καταναγκαστική εργασία για την παραγωγή των όπλων.

Καθώς η Ναζιστική Γερμανία κατέρρευσε, ομάδες από τις συμμαχικές δυνάμεις - τις Ηνωμένες Πολιτείες, το Ηνωμένο Βασίλειο και τη Σοβιετική Ένωση - αγωνίζονταν να καταλάβουν πρώτες καίριες γερμανικές θέσεις κατασκευής. Ο Βέρνερ φον Μπράουν και πάνω από 100 μέλη του προγράμματος V-2 παραδόθηκαν στους Αμερικανούς. Τελικά, η αρχική ομάδα του V-2 κατέληξε να εργάζεται στο Ρέντστοουν. Οι ΗΠΑ συνέλεξαν αρκετό υλικό ώστε να φτιάξουν περίπου 80 πυραύλους. Οι Σοβιετικοί κατέλαβαν τα εργοστάσια παραγωγής μετά τον πόλεμο, ξανάρχισαν την παραγωγή των V-2 και την μετέφεραν στη Σοβιετική Ένωση.
Keeping Up with the Kardashians

To Keeping Up with the Kardashians (συχνά αναγραφόμενο και ως KUWTK) είναι ένα αμερικανικό τηλεοπτικό reality που προβάλλεται από το κανάλι E! Entertainment και εστιάζει στις προσωπικές & επαγγελματικές ζωές των μελών της οικογένειας Καρντάσιαν-Τζένερ.

Αποτελεί ιδέα του Ράιαν Σίκρεστ, ο οποίος είναι και παραγωγός. Το reality έκανε πρεμιέρα στις 14 Οκτωβρίου 2007 ενώ η 15η σεζόν ολοκληρώθηκε στις 5 Αυγούστου 2018.

Στο reality πρωταγωνιστούν κυρίως οι τρεις αδελφές Κιμ, Κόρτνεϊ και Κλοέ Καρντάσιαν καθώς και οι ετεροθαλείς αδελφές τους, Κένταλ & Κάιλι. Επίσης, εμφανίζονται συχνά οι γονείς τους, Κρις και Κέιτλιν Τζένερ (πρώην Μπρους Τζένερ) αλλά και ο αδελφός τους, Ρομπ Καρντάσιαν.
Σπορτ Αγίας Πετρούπολης

Η Σπορτ Αγίας Πετρούπολης (ρωσικά: Санкт-Петербургский кружок любителей спорта, Спорт), συνήθως αναφέρονταν ως Σπορτ, ήταν ρωσικός αθλητικός σύλλογος με έδρα την πόλη της Αγίας Πετρούπολης. Ο σύλλογος ιδρύθηκε το 1888 και διατηρούσε τμήματα ποδοσφαίρου, στίβου, σκι, ποδηλασίας και άλλων αθλημάτων. Είναι ευρέως γνωστός για την ομάδα ποδοσφαίρου που ιδρύθηκε το 1897 και κατέκτησε επανειλημμένα το πρωτάθλημα της Αγίας Πετρούπολης (ru) στις αρχές του 20ου αιώνα.

Το τμήμα στίβου διοργάνωσε το πρώτο Ρωσικό Πρωτάθλημα Στίβου το 1908 και κατέκτησε τα περισσότερα μετάλλια στο ομώνυμο Πρωτάθλημα Στίβου κατά τη διάρκεια της Ρωσικής Αυτοκρατορίας.
Εντς

Το Εντς (ουγγρικά: Encs) είναι μικρή πόλη στην κομητεία Μπορσόντ-Αμπαούζ-Ζεμπλέν στη Βόρεια Ουγγαρία. Απέχει 30 χιλιόμετρα από την πρωτεύουσα της κομητείας, το Μίσκολτς. Το 2001 η πόλη είχε πληθυσμό 7.052 κατοίκων.
Κάστρο της Άρτας

Το Κάστρο της Άρτας βρίσκεται στην πόλη της Άρτας στο βορειοανατολικό τμήμα της και χτίστηκε το 1230 μ.Χ τον Μιχαήλ Β, από τον Δεσπότη του Δεσποτάτου της Ηπείρου. 

Το κάστρο κατασκευάστηκε σε τρεις περιόδους: 
*Πάνω στα απομεινάρια του αρχαίου τείχους (5ος - 4ος π.χ. αιώνας)
*κατά τη βυζαντινή εποχή (13ος αιώνας), 
*και στην περίοδο της τουρκοκρατίας. 
Στο βορειοανατολικό του τμήμα είναι χτισμένο πάνω στα τείχη της αρχαίας Αμβρακίας με οχυρούς πύργους σύμφωνα με τα μεσαιωνικά πρότυπα κατασκευασμένοι ώστε να δέχονται τηλεβόλα. Το σχήμα του κάστρου είναι πολύγωνο (μεγίστου μήκους 280μ. και πλάτους 175μ.) το οποίο διακόπτεται ανά 25μ. από ημικυκλικούς, τριγωνικούς ή πολυγωνικούς πύργους. Το πάχος του τείχους είναι 2,50 μέτρα και το ύψος φτάνει τα 10 μέτρα.

Το 1303 μ.Χ το κάστρο πολιορκήθηκε από τον Κάρολο II d' Anjou. Πολιορκήθηκε επίσης από τον Ανδρόνικο Γ' Παλαιολόγο (1328-1341) και τον 17 αιώνα από τον Λιμπεράκη Γερακάρη. Η τελευταία πολιορκία έγινε από τους Έλληνες τον Νοέμβριο του 1821 κατά την διάρκεια της πολιορκίας της Άρτας.

Κατά τη διάρκεια της Οθωμανικής αυτοκρατορίας το κάστρο χρησιμοποιήθηκε ως φυλακή. Σε αυτό φυλακίστηκε μάλιστα ένας από τους ήρωες της επανάστασης, ο στρατηγός Ιωάννης Μακρυγιάννης. Φυλακίστηκαν επίσης ο Γεώργιος Ακροπολίτης και ο Αλέξιος Στρατηγόπουλος.
Τούρκικο τσάι

μικρογραφία|Τούρκικο τσάι
Το τούρκικο τσάι είναι ένα είδος τσαγιού που πίνεται στην Τουρκία. Ωστόσο είναι διαδεδομένο και σε άλλες χώρες των Βαλκανίων, σε μέρη όπου υπάρχει τουρκική διασπορά, καθώς και στην κατεχόμενη βόρεια Κύπρο (Τουρκική Δημοκρατία της Βόρειας Κύπρου). Παρασκευάζεται ζεστό και βαρύ. Το τούρκικο τσάι παρασκευάζεται από το βότανο τεχέα σινένσις ή Καμέλια η σινική. Κατά κάποιους όμως το τούρκικο τσάι προκαλεί πίεση, κάτι που ωστόσο δεν είναι απόλυτα εξακριβωμένο. Πίνεται πάντα σερβιρισμένο σε ένα συγκεκριμένο γυάλινο ποτηράκι.
Άννα Καλαϊτζίδου

Η Άννα Καλαϊτζίδου είναι Ελληνίδα ηθοποιός. Αποφοίτησε από τη Δραματική Σχολή του Κρατικού Θεάτρου Βορείου Ελλάδος το 2001. Έχει πάρει μέρος σε παραστάσεις του Θεάτρου Πόρτα, του Κρατικού Θεάτρου Βορείου Ελλάδος και του Θεάτρου Αμόρε. Έχει συνεργαστεί σε θεατρικές παραστάσεις των Θ. Μοσχόπουλου, Τ. Μπαντή και άλλων, ενώ έχει παίξει και σε ταινίες των Γιώργου Τσεμπερόπουλου, Γιώργου Λάνθιμου , Βασίλη Μαζωμένου και άλλων. Έχει παίξει σπουδαίο ρόλο στην ελληνική σειρά "Το κλειδί του παραδείσου" (2008-2009) με πρωταγωνιστές τους Αποστόλη Τότσικα, Ζέτα Μακρυπούλια και Σπύρο Παπαδόπουλο.
Κλοντίν ντε Κουλάμ

Η Κλοντίν ντε Κουλάμ (θάν.1601) ήταν ένα δεκαεξάχρονο κορίτσι που δικάστηκε και απαγχονίστηκε για την πράξη της κτηνοβασίας με έναν σκύλο στο Ρονιόν της Γαλλίας.

Ο δικαστής διόρισε γυναίκες βοηθούς προκειμένου να τεθεί σε δοκιμασία ο σκύλος και η κοπέλα. Καθώς οι γυναίκες ξεγύμνωσαν την Κλοντίν, ο σκύλος προσπάθησε να την καβαλήσει. Βάσει αυτών των στοιχείων τόσο ο σκύλος όσο και η νεαρή γυναίκα στραγγαλίστηκαν μέχρι θανάτου, το σώμα τους κάηκε και η στάχτη τους διασκορπίστηκε 'ώστε να παραμείνουν όσο το δυνατόν λιγότερα ίχνη για να υπενθυμίζουν στην ανθρωπότητα τις εξοργιστικές τους πράξεις'.